ASSOCIACIÓ RES NON VERBA

MEMÒRIA D’ACTIVITATS 2006

Lleida, 29 de març de 2007

· A primers d’any, es va assistir a l’entrega de premis del concurs de diorames, del que ja fa alguns anys Res Non Verba n’és col·laboradora.

· Durant el mes de gener, es va exposar a la Biblioteca Pública la mostra de fotografies de Josep Closa “Marraqueix”, una col·lecció extraordinària de qualitat i color.

· El mes de febrer té lloc una Assemblea General Extraordinària per debatre la continuïtat de la Junta Directiva existent i establir les dates de l’Assemblea General Ordinària, que es preveu pel dia 6 d’abril de 2006.

· El dia 6 d’abril es reuneix l’Assemblea General Ordinària, a la Sala d’Actes de la Diputació de Lleida, dins la qual es procedeix a l’elecció de la Junta Directiva pels propers 4 anys.

· Es renova la beca per estudiar cant de la Sra. Rosa Miquel, que segueix la seva formació amb una prestigiosa professora de música i cant a Barcelona.

· La Junta Directiva va acordar proposar el nomenament de Socis d’Honor de Res Non Verba a les persones que van presidir el Patronat del Col·legi Major Universitari Ilerdense, els Srs. Vicente Jauset Elrío, Josep Esquerda Bifet, Luis Díaz de Junguitu y Zárate i Josep Castellà Formiguera.

· Res Non Verba s’ha adherit a la petició de la Creu de Sant Jordi pel Sr. Víctor Pérez Pallarés. Al mateix temps, també es va acordar que l’Associació iniciaría els procediments necessaris per demanar l’esmentada distinció pels artistes lleidatans Miquel Roig Nadal i Ernest Ibáñez Neach.

· Es va adquirir i repartir entre els socis el llibre titulat ”Entre l’èxit i el desencís”, escrit pel soci de res Non Verba, Sr. Emilià Astudillo.

· Com cada any, aquest també es va col·laborar amb l’Agrupació Ilerdenca de Pessebristes amb un ajut econòmic pel LXV Concurs de Fanalets de Sant Jaume.

· Es va dur a terme un viatge per la Ruta dels Càtars, els dies 12 a 15 de novembre. Un viatge preciós, que va tenir molt èxit, i del que els participants han rebut un CD amb imatges per guardar-ne un record.

                                           Autocar amb el rètol de Res Non Verba del viatge “Ruta dels Càtars”
· El 24 de novembre, es va fer una sortida per visitar la fàbrica de cervesa DAMM de Barcelona. Els socis van rebre un tracte extraordinari per part de l’entitat, tant en la visita a la fàbrica del Prat de Llobregat com al museu del carrer Rosselló. En aquesta excursió també es va poder gaudir d’una visita a la Sagrada Família i al museu Gaudí.

                         Participants a l’excursió a la fabrica i al Museu de la DAMM, i a la Sagrada Família
· S’ha encarregat a la Llicenciada en Història de l’Art, Consuelo Alvarez Alonso, la recopilació de dades per elaborar el llibre dedicat a l’artista de la forja en ferro Antonio Guerra Hernández.

